ПРОТОКОЛ № 8
от заседанието на Комисия по правни въпроси 
на Висшия съдебен съвет, проведено на 17 февруари 2014 г.

Днес, 17 февруари 2014 г., понеделник от 15.00 ч. в сградата на Висшия съдебен съвет, се проведе заседание на Комисията по правни въпроси на ВСС в състав:

     	     ПРЕДСЕДАТЕЛ:     	ЮЛИАНА КОЛЕВА								
ЧЛЕНОВЕ:		СВЕТЛА ПЕТКОВА 
						ЮЛИЯ КОВАЧЕВА 
						КАРОЛИНА НЕДЕЛЧЕВА - отсъства
						НЕЗАБРАВКА СТОЕВА
																
На заседанието присъстваха експертните сътрудници на комисията: Саша Харитонова –  директор дирекция “Правна” и Мартин Величков – старши експерт-юрисконсулт.

По внесените допълнителни точки и на основание последвалите разисквания по дневния ред

КОМИСИЯТА ПО ПРАВНИ ВЪПРОСИ
Р Е Ш И:

Включва в дневния ред следните допълнителни точки:
- Писмо от Министерство на правосъдието за предоставяне на информация и предложения във връзка с предстоящо изготвяне на Пътна карта за адресиране на отправените препоръки, изпратено с решение на Комисия „Международна дейност” от 12.02.2014 г., за предложения в срок до 21.02.2014 г.
- Писмо от зам. председателя на ВКС Павлина Панова с приложено тълкувателно решение № 4/11.02.2014 г. по тълкувателно дело № 4/2013 г. по описа на ВКС, Общото събрание на наказателна колегия.

Д Н Е В Е Н   Р Е Д:

1. ОТНОСНО: Решение на Комисия „Съдебна администрация” от 14.02.2014 г. относно становища от председателите на ОС-Русе, ОС-Габрово и ОС-Монтана във връзка с приетия Правилник за администрацията на съдилищата.

КОМИСИЯТА ПО ПРАВНИ ВЪПРОСИ
Р Е Ш И:

1.1. Поставените въпроси в становищата на председателите на ОС-Русе, ОС-Габрово и ОС-Монтана във връзка с приетия Правилник за администрацията на съдилищата следва да се обсъдят след изпълнение на решението по протокол № 9/05.02.2014 г. от съвместното заседание на КПВ и КСА.

2. ОТНОСНО: Решение на Комисия „Съдебна администрация” от 14.02.2014 г. относно писмо от Прокуратурата на РБългария по прилагането на Класификатора на длъжностите в администрацията и запитване от председателя на РС-Исперих, във връзка с приложението на § 4 от ПЗР във връзка с чл. 9, ал. 2 от ПАС, касаещо вида образование и образователно-квалификационна степен  „бакалавър”, за становище.

КОМИСИЯТА ПО ПРАВНИ ВЪПРОСИ
Р Е Ш И:

2.1. ОТЛАГА вземането на решение по т. 2 за следващо заседание на комисията.
2.2. Възлага на Саша Харитонова – директор на дирекция „Правна” да направи проучване във връзка с приложението на § 4 от ПЗР във връзка с чл. 9, ал. 2 от ПАС, касаещо вида образование и образователно-квалификационна степен „бакалавър”.

3. ОТНОСНО: Проект на Обхват и структура на Обобщения годишен доклад на ВСС за 2013 г. /оттеглена точка от заседание на ВСС на 13.02.2014 г./

КОМИСИЯТА ПО ПРАВНИ ВЪПРОСИ
Р Е Ш И:

3.1. Приема в проекта на Обхват и структура на Обобщения годишен доклад на ВСС за 2013 г. да се направи следната редакция:
- Г. Дисциплинарна дейност
а/ Уеднаквяване на дисциплинарната практика.
3.2. Точката да бъде включена в дневния ред за заседанието на ВСС на 27.02.2014 г.

4. ОТНОСНО: Правилник за администрацията на Върховен касационен съд. /оттеглена точка от заседание на ВСС на 13.02.2014 г./
КОМИСИЯТА ПО ПРАВНИ ВЪПРОСИ
Р Е Ш И:

4.1. С оглед уеднаквяване изискванията към съдебните служители предлага на Висшия съдебен съвет втори вариант на § 3 от проекта на Правилник за администрацията на Върховен касационен съд, както следва:
§ 3. В двумесечен срок от влизане в сила на този Правилник да се приведат в съответствие с него длъжностните характеристики на служителите, в чиито задължения е настъпила промяна или чиито изисквания за заемане на длъжността са променени.
4.2. Предлага в Правилника за администрацията на Върховен административен съд /приет с решение на ВСС по протокол № 28/17.07.2013 г., обн. ДВ бр. 67/2013 г./ § 4 да се измени, както следва:
§ 4. В двумесечен срок от влизане в сила на тази разпоредба да се приведат в съответствие с нея длъжностните характеристики на служителите, в чиито задължения е настъпила промяна или чиито изисквания за заемане на длъжността са променени.
4.3. Точката да бъде включена в дневния ред за заседанието на ВСС на 27.02.2014 г.

5. ОТНОСНО: Проект на решение по писмото на председателя на Районен съд гр. Ивайловград с приложено решение № Ж-335/2012/26.06.2013 г. на Комисията за защита на личните данни.

КОМИСИЯТА ПО ПРАВНИ ВЪПРОСИ
Р Е Ш И:

5.1. Бюлетините за наложени административни наказания по чл. 78а НК, чиито 5-годишен срок за съхранение е изтекъл към датата на влизане в сила на изменението в Наредба № 8 за функциите и организацията на дейността на бюрата за съдимост /ДВ, бр. 24/04.03.2008 г., изм. и доп., бр. 14/12.02.2013 г., в сила от 15.02.2013 г./, подлежат на унищожаване по предвидения за това ред.

Бюлетините, за които срока не е изтекъл към датата на влизане в сила на изменението на чл. 31, ал. 1 от Наредбата, следва да се съхраняват и унищожават в новоустановения срок.
5.2. Решението по т. 5 да се изпрати на председателя на РС-Ивайловград за сведение.

6. ОТНОСНО: Писмо от Галина Карагьозова и Калин Калпакчиев – членове на ВСС относно постъпило писмо от Висшия адвокатски съвет във връзка с обособяването на съдебни зали за разглеждане на наказателни дела. /отложена точка от 10.02.2014 г./

КОМИСИЯТА ПО ПРАВНИ ВЪПРОСИ
Р Е Ш И:

6.1. Да се изпрати писмо до Висшия адвокатски съвет, ако имат конкретна информация за повече случаи, при които се обособяват съдебни зали ad hoc за разглеждане на наказателни дела, да ни я предоставят, за да ги обсъдим и предприемем необходимите мерки, с оглед доброто администриране на съдебната система.
6.2. Да се изпрати запитване до председателите на апелативни съдилища дали им е известно на територията на техните апелативни райони да има случаи заседанията по наказателни дела да се гледат извън съдебните зали.

7. ОТНОСНО: Окончателно приемане на Годишния план за дейността на КПВ за 2014 г. /отложена точка от 10.02.2014 г./

КОМИСИЯТА ПО ПРАВНИ ВЪПРОСИ
Р Е Ш И:

7.1. В Годишния план за дейността на КПВ за 2014 г. към конкретни задачи да се включат две допълнителни точки 5 и 6, както следва:
5. Изработване на вътрешен регистър за висящите дела срещу съдия, прокурор или следовател и проект на правила за поддържането му.
Срок: м. март 2014 г.
6. Да участва в изработването на критерии за уеднаквяване на съдебната практика.
Срок: м. юни 2014 г.

8. ОТНОСНО: Решение на Комисия по предложенията и атестирането от 11.02.2014 г. относно молба с поставени въпроси от Любомира Вулджева – кандидат за младши прокурор на обучение в НИП.

КОМИСИЯТА ПО ПРАВНИ ВЪПРОСИ
Р Е Ш И:

8.1. Любомира Вулджева е сключила договор за първоначално обучение в качеството си на кандидат за младши прокурор на 23.09.2013 г. В чл. 27, ал. 1 от същия са предвидени случаите за неговото прекратяване. ВСС може да вземе решение едва след като същата реши дали ще продължи участието си в конкурса за първоначално назначаване на длъжността „прокурор” в районните прокуратури до неговото приключване. ВСС е страна по договора за първоначално обучение и не следва да изразява предварително становище.
8.2. Решението по т. 8 да се изпрати на Комисия по предложенията и атестирането.

9. ОТНОСНО: Решение № 2095/13.02.2014 г. на Върховния административен съд по жалба на Андон Миталов от гр. София срещу отказа на ВСС да го назначи на длъжността „съдия” в Специализиран наказателен съд.

КОМИСИЯТА ПО ПРАВНИ ВЪПРОСИ
Р Е Ш И:

9.1. Приема за сведение Решение № 2095/13.02.2014 г. на Върховния административен съд по жалба на Андон Миталов от гр. София срещу отказа на ВСС да го назначи на длъжността „съдия” в Специализиран наказателен съд.

10. ОТНОСНО: Решение на Комисия „Бюджет и финанси” от 12.02.2014 г. относно писмо на председателя на Върховен административен съд с молба за становище във връзка с изплащането на обезщетение на основание чл. 225, ал. 4 от ЗСВ на повторно освободен съдия.

КОМИСИЯТА ПО ПРАВНИ ВЪПРОСИ
Р Е Ш И:

10.1. Съгласно разпоредбата на чл. 225, ал. 4 от ЗСВ при последващо освобождаване от длъжност от дължимото обезщетение по ал. 1 се приспада обезщетението, получено при предишното освобождаване. При условие, че на съдия, прокурор или следовател са изплатени максималния брой брутни месечни възнаграждения, изчислени в брой заплати, при предходно освобождаване от длъжност последващо обезщетение не се дължи.
10.2. Решението да се изпрати на Комисия „Бюджет и финанси”.

11. ОТНОСНО: Извлечение от протокол № 6/06.02.2014 г. на ВСС относно предложение от членове на ВСС.

КОМИСИЯТА ПО ПРАВНИ ВЪПРОСИ
Р Е Ш И:
11.1. ОТЛАГА вземането на решение по т. 11 за следващо заседание на комисията.

12. ОТНОСНО: Протестно писмо от председателите на съдебни заседатели при СГС, СНС и СРС относно решаване на проблемите, свързани със статута, организацията на дейността и възнаграждението на съдебните заседатели.
КОМИСИЯТА ПО ПРАВНИ ВЪПРОСИ
Р Е Ш И:

12.1. Писмото е изпратено по компетентност на Министерство на правосъдието, поради което го приема за сведение.

13. ОТНОСНО: Писмо от Омбудсмана на РБългария относно събиране на държавни такси от окръжни съдилища в страната при вписване промени по партидата на читалища в регистъра за юридическите лица с нестопанска цел.

КОМИСИЯТА ПО ПРАВНИ ВЪПРОСИ
Р Е Ш И:

13.1. Писмото от Омбудсмана на РБългария относно събиране на държавни такси от окръжни съдилища в страната при вписване промени по партидата на читалища в регистъра за юридическите лица с нестопанска цел, да се изпрати на председателите на окръжни съдилища, с оглед еднакво прилагане на закона.

14. ОТНОСНО: Анализ на Кампания „Ден на отворените врати”, проведена през 2013 г. в органите на съдебната власт, изпратен с решение на Комисия „Публична комуникация” от 11.02.2014 г.

КОМИСИЯТА ПО ПРАВНИ ВЪПРОСИ
Р Е Ш И:

	14.1.	Приема за запознаване Анализа на Кампания „Ден на отворените врати”, проведена през 2013 г. в органите на съдебната власт.

	ДОПЪЛНИТЕЛНИ ТОЧКИ:

15. ОТНОСНО: Писмо от Министерство на правосъдието за предоставяне на информация и предложения във връзка с предстоящо изготвяне на Пътна карта за адресиране на отправените препоръки, изпратено с решение на Комисия „Международна дейност” от 12.02.2014 г., за предложения в срок до 21.02.2014 г.

КОМИСИЯТА ПО ПРАВНИ ВЪПРОСИ
Р Е Ш И:

15.1. Приема за запознаване писмото на Министерство на правосъдието за предоставяне на информация и предложения във връзка с предстоящо изготвяне на Пътна карта за адресиране на отправените препоръки.
15.2. Членовете на КПВ могат да правят предложения по т. 15 в срок до 21.02.2014 г. 

16. ОТНОСНО: Писмо от зам. председателя на ВКС Павлина Панова с приложено тълкувателно решение № 4/11.02.2014 г. по тълкувателно дело № 4/2013 г. по описа на ВКС, Общото събрание на наказателна колегия.

КОМИСИЯТА ПО ПРАВНИ ВЪПРОСИ
Р Е Ш И:

16.1. Приема за сведение писмото от зам. председателя на ВКС Павлина Панова с приложено тълкувателно решение № 4/11.02.2014 г. по тълкувателно дело № 4/2013 г. по описа на ВКС, Общото събрание на наказателна колегия.

ПРЕДСЕДАТЕЛ
НА КОМИСИЯТА:	/п/	     
                          ЮЛИАНА КОЛЕВА